നോർഫോക്ക്, വിർജീനിയ

അമേരിക്കൻ ഐക്യനാടുകളിലെ കോമൺവെൽത്ത് ഓഫ് വെർജീനിയയിലെ ഒരു സ്വതന്ത്ര നഗരമാണ് നോർഫോക്. 2010 ലെ അമേരിക്കൻ സെൻസസ് പ്രകാരമുള്ള ഈ നഗരത്തിലെ ജനസംഖ്യ 242,803 ആയിരുന്നു. 2017 ലെ ജനസംഖ്യ 244,703 ആയി കണക്കാക്കപ്പെടുന്നു. ഇത് അയൽനഗരമായ വിർജീനിയ ബീച്ചിനു ശേഷം സംസ്ഥാനത്തെ രണ്ടാമത്തെ ജനസാന്ദ്രതയുള്ള നഗരമാണ്.

ഹാംപ്ടൺ റോഡ്സ് മെട്രോപ്പോളിറ്റൻ പ്രദേശത്തിന്റെ ഹൃദയഭാഗത്തു സ്ഥിതിചെയ്യുന്ന നോർഫോക്കിന്റെ നാമകരണം, ചെസാപീക്ക് ഉൾക്കടൽ മുഖത്ത് അതേ പേരിൽ സ്ഥിതിചെയ്യുന്ന ബൃഹത്തായ പ്രകൃതിദത്ത തുറമുഖത്തിൻറെ പേരിൽനിന്നാണ്. വിർജീനിയ ബീച്ച്-നോർഫോക്ക്-ന്യൂപോർട്ട് ന്യൂസ്,VA-NC MSA എന്ന പേരിൽ ഔദ്യോഗികമായി അറിയപ്പെടുന്നതും  ഒൻപതു നഗരങ്ങളും ഏഴ് കൗണ്ടികളും ഉൾപ്പെട്ട് രൂപീകൃതവുമായ ഹാംപ്ടൺ റോഡ്സ് മെട്രോ പ്രദേശത്തു സ്ഥിതിചെയ്യുന്ന നഗരങ്ങളിലൊന്നാണിത്. ഈ നഗരത്തിന്റെ പടിഞ്ഞാറൻ അതിര് എലിസബത്ത് നദിയും വടക്കൻ അതിർത്തി ചെസ്സാപ്പിക്ക് ഉൾക്കടലുമാണ്. ഇതിന്റെ തെക്കും കിഴക്കും ദിക്കുകളിൽ യഥാക്രമം സ്വതന്ത്ര നഗരങ്ങളായ ചെസാപീക്ക്, വിർജീനിയ ബീച്ച് എന്നിവ അതിർത്തികളായി വരുന്നു.  ഹാംപ്ടൺ റോഡ്സിലെ ഏറ്റവും പഴക്കമേറിയ നഗരങ്ങളിലൊന്നാണ് നോർഫോക്. മേഖലയിലെ ചരിത്ര, നാഗരിക, സാമ്പത്തിക, സാംസ്കാരിക കേന്ദ്രമായി  ഈ നഗരം കണക്കാക്കപ്പെടുന്നു.

 അവലംബം 

വർഗ്ഗം:വിർജീനിയയിലെ നഗരങ്ങൾ